FSMART วางเป้าปี 60 ติดตั้ง “ตู้บุญเติม” เพิ่มเป็น 1.2 แสนตู้ทั่วประเทศ
FSMART วางเป้าปี 60 ติดตั้ง “ตู้บุญเติม” เพิ่มเป็น 1.2 แสนตู้ทั่วประเทศ ยอดเติมเงิน 3 หมื่นลบ.
27 ม.ค. 2560

บริษัท ฟอร์ท สมาร์ท เซอร์วิส จำกัด (มหาชน) หรือ FSMART เปิดเผยว่า บริษัทวางเป้าหมายปี 60 ติดตั้งตู้เติมเงินบุญเติมไว้ที่จำนวน 120,000 ตู้ทั่วประเทศ เพิ่มจากปีที่ผ่านมาที่ปัจจุบันติดตั้งได้แล้วกว่า 90,000 ตู้ และตั้งเป้าหมายยอดเติมเงิน 30,000 ล้านบาท โดยวางกลยุทธ์ในการบริหารยอดเติมเฉลี่ยต่อตู้ทั้งการคัดเลือกทำเลในจุดคุณภาพ ตลอดจนการจัดโปรโมชั่นเพื่อดึงดูดลูกค้าให้ใช้บริการอย่างต่อเนื่องและเติบโตต่อไปได้ในระยะยาว